ไปมีเพศสัมพันธ์กับผญ.ไม่ใส่ถุงยางอนามัยเมื่อ 14 มี.ค.63 ประมาณ1-2สัปดาห์มีผื่นขึ้นตามตัวเจ็บคอเล็กน้อย เมื่อยตัวตอนตื่นนอน ตอนนี้ยังไม่หายจากอาการดังกล่าว ได้ไปตรวจเลือดที่คลินิคนิรนามเมื่อ 30 มี.ค.63 ผลออกมาเป็นลบ จะมีโอกาสติดเชื้ออยู่ไหมครับ ถ้าอาการออกต้องตรวจเจอเลยรึเปล่าครับ
สวัสดีค่ะ การมีเพศสัมพันธ์โดยไม่ป้องกันด้วยถุงยางอนามัยนั้นจะมีโอกาสรับเชื้อโรคติดต่อทางเพศสัมพันธ์ได้หลายอย่างเช่น hiv ไวรัสตับอักเสบ ซิฟิลิซ หนองในเป็นต้นในที่นี้น่าจะหมายถึงการตรวจเลือด hiv ซึ่งต้องขึ้นกับว่าเป็นการตรวจด้วยวิธีใด ถ้าตรวจตัวเชื้อร่วมกับภูมิ มักจะให้ผลบวกได้ประมาณ 14 วันเป็นต้นไป และผลจะแน่นอนเกิน 95% ที่ประมาณ 1 เดือนหลังมีความเสี่ยง แต่อย่างไรก็ตาม ทุกคนควรไปยืนยันด้วยการตรวจภูมิคุ้มกันที่ 3 เดือนหลังเสี่ยงค่ะส่วนอาการมีผื่นขึ้น เจ็บคอ ไม่ใช่อาการที่จำเพาะเจาะจงต่อโรค hiv คือเกิดได้ในการติดเชื้อไวรัสอื่นๆเช่นกัน ควรยืนยันการติดเชื้อด้วยผลเลือด จึงควรกลับไปตรวจซ้ำที่ 1 และ 3 เดือนต่อไป